ليديتور لمتشاف هوّا سوفتوير ديال لكتابة ؤ تّعديل د لفيشيات د تّيكست لي كيتسعمل أنطيرفاص ب تّيكست ؤلا ب رّسيم، باش تحوّل نّص لي كيكتبو لواحد ل كوض ديال لماركاپ، بحال هاش طي إم إل، لكوض د ويكي ؤ غيرهوم. هاد لبلان كيتسمّا عادتن "داكشي لي كاتشوف هوا لي كيبان" ؤلا ب نّڭليزية What you see is what you get، ب ختيصار WYSIWYG. ف بزاف د نواع ليديتورات لمتشافين كيقدر لواحد يتحوّل ب سوهولة ل لكتبة ب لكوض نيشان (إيديتور ب لكوض سورس)، بحال نيت ف ويكيپيديا ؤلا ف سّوفتوير ديال تّدبير د لپروجيات دجيرا. ليديتور لمتشاف كيقدر يعطي لإمكانية ل خدايمي باش يجر ؤ يزيد عناصر غير ب سّوري ؤلا ب كليك على بوطونة. "visual editor" (بنڭليزية).